b"\n_START_ARTICLE_\nMuralla del Morell\n_START_SECTION_\nDescripci\xc3\xb3\n_START_PARAGRAPH_\nLa Muralla de la vila de Morell est\xc3\xa0 greument deteriorada i mutilada. De la primitiva muralla que devia envoltar el primitiu castell dels segles XV-XIV, poca cosa ens ha arribat a nosaltres, com per exemple, les restes del carrer Major amb la Pla\xc3\xa7a de la Font i les restes del carrer que porta el mateix nom. La muralla est\xc3\xa0 feta amb grosses pedres unides amb morter, per\xc3\xb2 molts trossos de la muralla s'han arrebossat per tal d'evitar la seva destrucci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nLa muralla de la vila degu\xc3\xa9 protegir-lo de les incursions sarra\xc3\xafnes, ja que cal recordar que aquests pobles de la l\xc3\xadnia del Francol\xc3\xad es trobaven molt amena\xc3\xa7ats pels atacants del seus ve\xc3\xafns. La murada tancava el nucli antic medieval i el primitiu castell, del que no s'han conservat restes, sin\xc3\xb3 el tal\xc3\xbas on est\xc3\xa0 situat l'actual casa dels Montoliu."